Všeobecne záväzné nariadenie Obce Nové Sady
o určení školského obvodu základnej školy v Obci Nové Sady
č. 37/2016

Obecné zastupiteľstvo v Nových Sadoch podľa § 6 a § 11 ods. 4 písm. g) zákona  č. 369/1990 Zb. o obecnom zriadení v platnom znení a § 8 zákona  č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov  v znení neskorších predpisov vydáva  toto všeobecne záväzné nariadenie.
Článok 1

Týmto všeobecne záväzným nariadením  (ďalej len „VZN“ ) sa určuje školský obvod základnej školy v Obci Nové Sady pre deti s trvalým pobytom v Obci Nové Sady, Nové Sady časť Sila a Nové Sady časť Ceroviny. Na základe dohody o vytvorení spoločného školského obvodu medzi obcami Nové Sady, Čab, Malé Zálužie, Kapince, Šurianky aj pre deti s trvalým pobytom v týchto obciach. Školopovinné deti s trvalým pobytom v týchto obciach plnia povinnú školskú dochádzku v spoločnom školskom obvode v Základnej škole s materskou školou Nové Sady 176.
Článok 2

1. Žiak plní povinnú školskú dochádzku v základnej škole v školskom obvode, v ktorom má trvalé bydlisko.
2. Žiak môže plniť povinnú školskú dochádzku v základnej škole mimo školského obvodu, v ktorom má trvalé bydlisko, so súhlasom riaditeľa základnej školy, do ktorej sa hlási. Riaditeľ základnej školy, do ktorej bol žiak prijatý, oznámi túto skutočnosť riaditeľovi základnej školy v školskom obvode, v ktorom má žiak trvalé bydlisko, ako aj zriaďovateľovi základnej školy, do ktorej bol žiak prijatý. Obec, ktorá je zriaďovateľom tejto základnej  školy, oznámi obci, v ktorej má žiak trvalé bydlisko, jeho prijatie do základnej školy v príslušnom školskom obvode.
3. V prípade vyradenia základnej školy zo siete a jej následného zrušenia obec určí školský obvod základnej školy, v ktorom budú žiaci zrušenej základnej školy plniť povinnú školskú dochádzku podľa odsekov 1 a 2. Ak sa tak nestane, školský obvod základnej školy, v ktorom budú žiaci zrušenej základnej školy plniť povinnú školskú dochádzku, určí okresný úrad v sídle kraja.
Článok 3

Obecné zastupiteľstvo v Nových Sadoch schválilo toto VZN dňa 16.8.2016 .
3/5 väčšinou prítomných poslancov. VZN nadobúda účinnosť dňom 1.9.2016. Týmto VZN sa ruší VZN č. 12a/2002 o školskom obvode v znení dodatku č.1 .

